Diari Oficial de la Generalitat Valenciana


Sumari del DOGV 2791, del 15-07-1996 (1996/838784)

RESOLUCIÓ de 22 de maig de 1996, del conseller d'Obres Públiques, Urbanisme i Transports, per la qual s'aprova definitivament la modificació del Pla Parcial de la Platja de l 'Almardà en l'àmbit de la UE F-3 del municipi de Sagunt, pel que fa a l'alteració de les zones verdes incloses en la modificació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2791

Data del DOGV
:   15-07-1996

Secció del DOGV
:   ALTRES DISPOSICIONS

Número del document
:   1996/838784


Data del document
:   22-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 22 de maig de 1996, del conseller d'Obres Públiques, Urbanisme i Transports, per la qual s'aprova definitivament la modificació del Pla Parcial de la Platja de l 'Almardà en l'àmbit de la UE F-3 del municipi de Sagunt, pel que fa a l'alteració de les zones verdes incloses en la modificació.   
Vist l'expedient tramés per l'Ajuntament de Sagunt, relatiu al projecte de modificació de zones verdes del Pla Parcial de la Platja de l'Almardà, en l'àmbit de la UE F-3, i de conformitat amb els següents  
Antecedents de fet  
Primer  
El ple de l'Ajuntament de Sagunt va aprovar inicialment el projecte, en la sessió del dia 28 de novembre de 1995, i després del període corresponent d'informació pública, en què no s'hi van presentar al·legacions, el va aprovar el 30 de gener de 1996.  
Segon  
El projecte consta d'una memòria informativa i justificativa i plànols d'informació i d'ordenació.  
Tercer  
Sagunt té un pla general d'ordenació urbana aprovat definitivament pel conseller d'Obres Públiques, Urbanisme i Transports, el 14 d'abril de 1992. L'any 1973 es va aprovar definitivament el Pla Parcial de la Platja de l'Almardà i va ser modificat el 8 de setembre de 1983. Aquest pla parcial va ser assumit pel pla general i així consta en la disposició addicional novena.  
Quart  
La Comissió Territorial d'Urbanisme de València, reunida en la sessió de 24 d'abril de 1996, va emetre un informe favorable sobre l'expedient abans esmentat.  
Cinqué  
Aquesta Conselleria, el dia 8 de maig de 1996, d'acord amb el dictamen del Servei de Coordinació Territorial i a proposta de la Direcció General d'Urbanisme va emetre un informe favorable sobre l'aprovació definitiva de la modificació del Pla Parcial de la Platja de l'Almardà, UE F-3, de Sagunt.  
Fonaments de dret  
Primer  
Respecte del procediment, en aquest cas, s'han complit les prescripcions legalment establides per a les modificacions dels plans parcials d'aquesta mena, que estan constituïdes per l'article 55.4 en relació amb la disposició transitòria novena de la Llei 6/1994, reguladora de l'Activitat Urbanística. Així mateix, s'han sol·licitat els diferents informes preceptius.  
Segon  
Pel que fa al fons de l'assumpte, la modificació plantejada té com a finalitat la diferent zonificació d'una zona verda. Ara, aquesta zona verda es troba situada perpendicular a la mar, i amb la modificació que es pretén passa a situar-se paral·lela a la mar i com que així ocupa les formacions de dunes de primera línia de platja s'aconsegueix l'efecte addicional de potenciar-ne la protecció. Superficialment no hi ha variacions i cal destacar que hi ha una addició i acumulació de zones verdes (s'uneix a la que discorre a la mar), la qual cosa en potencia l'ús i el gaudi. La zona on es pretén situar la zona verda té un ús residencial unifamiliar, aquest aprofitament es traslladarà a la zona on es troba situada en l'actualitat la zona verda. No hi ha increment d'aprofitament lucratiu.  
Tercer  
D'acord amb l'article 40.2 de la Llei 6/1994, reguladora de l'Activitat Urbanística, no hi ha objeccions ni impediments urbanístics legals que entrebanquen l'aprovació definitiva d'aquesta modificació del Pla General d'Ordenació Urbana de Sagunt.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 6.d del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià, en relació amb el que disposen l'article 55.4 i la disposició transitòria novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme de València, resolc:   
Aprovar definitivament la modificació del Pla Parcial de la Platja de l'Almardà, en l'àmbit de la UE F-3, del municipi de Sagunt, quant a l'alteració de les zones verdes incloses en la modificació.  
Aquesta resolució entra en vigor el mateix dia de la publicació en el Diari Oficial de la Generalitat Valenciana.  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs és requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga interposar qualsevol altre recurs que s'estime pertinent.  
València, 22 de maig de 1996.- El conseller d'Obres Públiques, Urbanisme i Transports: Luis Fernando Cartagena Travesedo.